Eszterházy Károly Katolikus Egyetem

Az Eszterházy Károly Katolikus Egyetem (röviden: EKKE) (2016 és 2021 között Eszterházy Károly Egyetem, ezt megelőzően Eszterházy Károly Főiskola), egyházi egyetem, melynek fenntartója az Egri főegyházmegye. Az egyetem Eger és Jászberény felsőoktatási intézménye, melynek legkorábbi jogelődjét 1774-ben alapították. 1989 óta viseli az intézmény megálmodójának Eszterházy Károly püspöknek a nevét. Az egyetemen jelenleg 5 kar működik. Az egyetem központi épülete az egri Líceum.

Fekvése 
Az intézmény Eger városán belül több épületben helyezkedik el. Ezek közül a legnagyobb és legrégibb a barokk stílusú líceum („A” épület). 2016. július 1-je óta összesen 4 campusa van, működése bővült Gyöngyös, Jászberény, és Sárospatak felsőoktatási intézményeinek beolvadása miatt.

Története

Korábbi nevei: Líceum, Egri Érseki Tanítóképző (1828–), Pedagógiai Főiskola (a Líceumban), 1962-től Egri Tanárképző Főiskola, 1969-től Ho Si Minh Tanárképző Főiskola, 1990-től Eszterházy Károly Tanárképző Főiskola, 2000. január 1-től 2016. június 30-ig  pedig Eszterházy Károly Főiskola.
Barkóczy Ferenc egri püspök döntött úgy 1761-ben, hogy a városban működő papneveldét a Pázmány Péter által alapított Nagyszombati Egyetem mintájára három fakultásos (teológiai, bölcsészettudományi, jogi) egyetemmé fejleszti. Az épület terveinek elkészítésével Josef Ignaz Gerl (1734–1798) építészt bízta meg.

Utóda, Eszterházy Károly orvosi karral egészítette ki ezt a koncepciót; a szerveződő intézményt Magyarország első négy fakultásos egyetemeként kívánta megnyitni. Az egyetem alapításához meg kellett volna kapnia Mária Terézia beleegyezését, ő azonban a kérést az Eszterházyval több egyházjogi kérdésben vitába keveredett Barkóczy negatív véleménye alapján elutasította. Eszterházy a későbbi sikerben reménykedve az eredeti tervek szerint folytatta az építkezést, és a negyedik fakultás bevezetésének szakmai alapjaként 1769-ben megszervezte Magyarország legelső orvosképző intézményét. Mária Terézia azonban ehelyett a Nagyszombati Egyetemet tette az orvosképzés színhelyévé (pedig a városban még kórház sem volt, az egri kórházat pedig az akkor még nagy tekintélyű Markhot Ferenc vezette), az egri Scola Medicinalistól pedig megvonta a doktori oklevelét kiadásának jogát, amiért 1775-ben az intézményt be kellett zárni.

Az új épületben 1774-ben kezdődött el a képzés. Az 1777-ben kiadott Ratio Educationis azonban nehéz helyzetet teremtett Egerben: Mária Terézia a nagyszombati egyetemet átköltöztette Budára, és kimondta, hogy Magyarországon ez az egyetlen egyetem működhet. Az egri tanintézménynek a líceum rangot adta: ettől fogva így is nevezték.

1784. október 18-án, amikor II. József Egerbe látogatott, Eszterházy hiába kérte, hogy átmenetileg költöztessék Egerbe a budai egyetemet, amíg nem sikerül megoldani annak nyomasztó helygondjait.

Még 1784-ben a Líceumban megszüntették a filozófia és jog oktatását, majd 1786-ban Pestre helyezték a papneveldét. Eszterházy azonban nem adta fel terveit. II. József halála után 1790-ben újraindította a filozófia oktatását, a jogi akadémia működtetését és visszatérítette Egerbe a hittudományi főiskolát is. 1828-ban Pyrker János László érsek Egerben alapította meg az első magyar nyelvű tanítóképzőt, amely nem iskolamestereket képzett, hanem eleve a tanítói hivatásra nevelést tűzte ki célul.
A képzőt 1852-ben a Líceumba helyezték és 1948-ig érseki tanítóképzőként működött, a tanítóképzést kiszolgáló elemi iskolával. 1921-től pedig Szmrecsányi Lajos érsek kezdeményezésére Egri Római Katolikus Fiú Felső Kereskedelmi Iskola is működött az épületben.

A pedagógiai főiskola 1949-ben költözött a Líceumba, amikor a magyar országgyűlés által 1948-ban alapított intézmény Debrecenből Egerbe tette át székhelyét. A főiskola filozófiáját Eger felsőoktatási hagyományai és az oktatást elindító neves professzorok határozták meg, akik szellemi értékeket őrző, jövő felé nyitott, igényes, minőségi munkát végző intézményt hoztak létre.

A tanárképző főiskola több mint fél évszázados története folyamán a hazai főiskolai szintű tanárképzés jelentős intézménye lett. A tanári szakok szinte minden változatát felvállalta, több szak esetében elsőként indított programot a hazai tanárképzésben. Eddigi működése alatt több mint harmincezer főiskolai végzettségű szakembert adott a magyar közoktatás és társadalom számára. Vonzáskörzete igen nagy kiterjedésű. Az ország valamennyi megyéjéből és külföldről is érkeznek az intézménybe hallgatók.

1989-ben felvette az építtető, Eszterházy Károly püspök nevét.

Az 1990-es években készült stratégiai tervek nyomán végbement változások különös jelentőséggel bírnak a főiskola életében. A képzésfejlesztés eredményeképpen az egri tanárképző főiskola szélesebb kínálatú általános főiskolává válik.

2013. július 1-én vette át a Miskolci Egyetemtől a Sárospatakon elhelyezkedő Comenius Kart.

Az Eszterházy Károly Egyetem a Károly Róbert Főiskola és az Eszterházy Károly Főiskola összeolvadásával  2016. július 1. napjától jött létre.

2021. augusztus 1-jétől az egyetem fenntartói joga az Egri főegyházmegyéhez került, egyúttal az intézmény elnevezése Eszterházy Károly Katolikus Egyetemre változott.

Bölcsészettudományi és Művészeti Kar

Anglisztika és Amerikanisztika Intézet

Nyelv- és Irodalomtudományi Intézet

Történelemtudományi Intézet

Média és Design Tanszék

Alapképzések 
 Tervezőgrafika
Tervezőgrafika specializáció
Animáció specializáció
Webdesign  specializáció
Média design specializáció

Mesterképzések
 Tervezőgrafika

Vizuális Művészeti Intézet 

 Képzőművészeti Tanszék
Mozgóképművészeti és Kommunikációs Tanszék
Vizuális Nevelés és Művészetelmélet Tanszék

Önálló tanszékek
 Ének-Zene Tanszék
 Filozófia Tanszék
 Német Nyelv és Irodalom Tanszék

Alapképzések 
 Anglisztika
 Ének-zene
 Germanisztika-német szakirány
 Képi ábrázolás
Kommunikáció- és médiatudomány
Természetművészet specializáció
 Magyar
Média-, mozgókép- és kommunikációtanár
Osztatlan rajz- és  vizuális kultúra tanár szak
 Szabad bölcsészet
 Történelem

Osztatlan tanári szakok
Angol nyelv és kultúra tanára
Biológiatanár (egészségtan)
Ének-zene tanár
Erkölcstan- és etikatanár
Földrajztanár
Hittanár-nevelőtanár
Informatikatanár
Kémiatanár
Könyvtárostanár
Közösségi művelődés tanár
Magyartanár
Matematikatanár
Média-, mozgókép- és kommunikációtanár
Német nyelv és kultúra tanára
Rajz- és vizuáliskultúra-tanár
Testnevelőtanár
Történelemtanár és állampolgári ismeretek tanára

Mesterképzések
 Amerikanisztika
 Fordító és tolmács
 Kulturális örökség tanulmányok
 Történelem

Szakirányú továbbképzések
 Drámapedagógiai módszerek, technikák szakirányú továbbképzési szak
 Európai uniós angol szaknyelvi és kultúrtörténeti szakfordító szakirányú továbbképzési szak
 Francia üzleti- és borturizmus szaknyelvi szakirányú továbbképzési szak

Pedagógus szakvizsgára felkészítő szakirányú továbbképzési szakok
 Ének-zene pedagógus szakvizsgára felkészítő továbbképzési szak
 Etika és erkölcsi nevelés pedagógus szakvizsgára felkészítő továbbképzési szak

Akkreditált továbbképzési programok
 Erkölcsi nevelés és etika - felkészítés az általános- és középiskolai erkölcstan, etika tárgyak oktatására

Doktori programok
 A Magyar Királyság, illetve a Kárpát-medence története 1526-1790 között
 Magyarország története a reformkor végétől 1918-ig

Gazdaság- és Társadalomtudományi Kar

Gazdaságtudományi Intézet

Társadalomtudományi Intézet

Informatikai Kar

Pedagógiai Kar

Egri campus

Neveléstudományi Intézet
Andragógiai és Közművelődési Tanszék
Pedagógia Tanszék

Médiainformatikai Intézet

Humáninformatika Tanszék
Oktatás- és Kommunikációtechnológiai Tanszék
Kulturális Örökség és Művelődéstörténeti Tanszék
Mozgóképkultúra Tanszék
Líceum Televízió

Idegen Nyelvi Kommunikációs Intézet

Pszichológia Intézet

Jászberényi campus

Nevelés- és Művelődéstudományi Intézet

Tudástechnológiai Intézet

Természettudományi Kar

Biológiai Intézet

Élelmiszertudományi Intézet

Földrajz és Környezettudományi Intézet

Matematikai és Informatikai Intézet

Sporttudományi Intézet

Kutatócsoportok
 Kriptogám Botanikai Kutatócsoport
 "Varázstorony" Természettudományi Pályaorientációs és Módszertani Központ
 Botanikus Kert

Alapképzések
 biológia
 földrajz
 kémia
 környezettan
 matematika
 programtervező informatikus
 sport- és rekreációszervezés (rekreációszervezés és egészségfejlesztés, sportszervezés szakirányokkal)
 edző

Osztatlan tanári szakok
 biológiatanár (egészségtan)
 ének-zene tanár
 erkölcstan- és etikatanár
 fizikatanár (természettudományos gyakorlatok)
 földrajztanár
 informatikatanár
 kémiatanár
 matematikatanár
 rajz- és vizuáliskultúra-tanár
 testnevelő tanár
 természetismeret-környezettan tanár
 történelemtanár és állampolgári ismeretek tanára

Mesterképzések
 geográfus
 biológiatanár
 földrajztanár
 informatikatanár
 kémiatanár
 matematikatanár
 testnevelőtanár

Felsőoktatási szakképzések
 programtervező informatikus (fejlesztő)

Szakirányú továbbképzések
 élelmiszerellenőrzés és fogyasztóvédelem
 fogyasztóvédelem
 gyógynövényismereti szakreferens
 iskolai sportkör tartására képzett szakember
 megújuló energiaforrások
 testnevelő instruktor
 térségi menedzser-referens

Pedagógus-szakvizsgára felkészítő szakirányú továbbképzési szak
 gyógytestnevelés az óvodában, iskolában szakterületen pedagógus-szakvizsgára felkészítő szakirányú továbbképzési szak

Kifutó képzések, felsőfokú szakképzések
 bortechnológus
 gyógynövény- és fűszernövény-termesztő és feldolgozó
 hulladékgazdálkodási technológus
 logisztikai műszaki menedzserasszisztens
 web-programozó
 fogyasztóvédelmi szakasszisztens

Híres diákok 
 Ábel Anita
 Berki Krisztián (tornász) 
 Czippán Anett
 Cseh Tamás
 Csemer Boglárka (Boggie) 
 Csintalan Sándor
 Földi László (hírszerző) 
 Gyurta Dániel 
 Homa János 
 Illés-Bódi Barbara
Sneider Tamás (Roy)

Jegyzetek

Források 
 Hivatalos honlap
 dr. Liptai az EKF rektora
 Felsőoktatási felvételi tájékoztató, Felvi könyvek, 2010, ISSN 0324-2226
 Antalóczi Lajos, 2001: Az Egri Főegyházmegyei Könyvtár története (1793–1996). Főegyházmegyei Könyvtár, Eger kiadványa.  p. 10–11.

Kapcsolódó szócikkek 
 Líceum (Eger)

Eszterházy Károly Katolikus Egyetem
Eger oktatási intézményei
Az 1770-es években alapított oktatási intézmények
Jász-Nagykun-Szolnok megye oktatási intézményei